b'\n_START_ARTICLE_\nVrgada (naselje)\n_START_PARAGRAPH_\nVrgada je manj\xc5\xa1e naselje na otoku Vrgada (Hrva\xc5\xa1ka).\n_START_SECTION_\nGeografija\n_START_PARAGRAPH_\nVrgada je edino naselje na istoimenskem otoku. Naselje, ki ga obkro\xc5\xbeajo borovi gozdi\xc4\x8dki in pe\xc5\xa1\xc4\x8dene pla\xc5\xbee se razteza do okoli 100 metrov \xc5\xa1irokeda in okoli 200 metrov globokega zaliv\xc4\x8dka Luka na severovzhodni obali otoka._NEWLINE_Ob manj\xc5\xa1em pristanu, ki je za\xc5\xa1\xc4\x8diten z okoli 100 metrov dolgim valobranom, na koncu katerega stoji svetilnik je mo\xc5\xbeno pristajati z manj\xc5\xa1imi plovili. Globina morja pri valobranu je do 2,5 metra. Za valobranom na obeh straneh zaliva le\xc5\xbei \xc5\xa1e sedem manj\xc5\xa1ih pomolov pri katerih je globina morja manj\xc5\xa1a kot pri valobranu. Na najve\xc4\x8djem pomolu stoji manj\xc5\xa1e dvigalo. Pristan je odprt severozahodnim vetrovom._NEWLINE_Iz pomorske karte je razvidno, da svetilnik oddaja svetlobni signal: R Bl(2) 5s.. Nazivni domet svetilnika je 3 milje\n_START_SECTION_\nPrebivalstvo\n_START_PARAGRAPH_\nV naselju stalno \xc5\xbeivi 311 prebivalcev (popis 1981).\n_START_SECTION_\nGospodarstvo\n_START_PARAGRAPH_\nGlavna gospodarska dejavnost prebivalcev sta kmetijstvo in ribolov.\n_START_SECTION_\nZgodovina\n_START_PARAGRAPH_\nKraj se pod imenom Lumbrikaton v starih zapisih prvi\xc4\x8d omenaja v 10. stoletju. Nad pokopali\xc5\xa1\xc4\x8dem so ru\xc5\xa1evine obzidja s kvadratnimi stolpi, verjetno ostanki tako anti\xc4\x8dne kot srednjeve\xc5\xa1ke utrdbe.'